**คณะสัตวแพทยศาสตร์ มข.ยินดีต้อนรับอาจารย์ใหม่**

คณะสัตวแพทยศาสตร์ มหาวิทยาลัยขอนแก่น ยินดีต้อนรับสมาชิกใหม่ **อ.สพ.ญ.ดร.เกตุมณี เสนาพันธ์** พนักงานมหาวิทยาลัยโดยใช้เงินรายได้ ตำแหน่งอาจารย์ สังกัดภาควิชาสรีรวิทยา โดย **อ.สพ.ญ.ดร.เกตุมณี เสนาพันธ์** สำเร็จการศึกษาระดับปริญญาตรี สัตวแพทยศาสตรบัณฑิต (สพ.บ.) เกียรตินิยมอันดับ 1 จากคณะสัตวแพทยศาสตร์ มหาวิทยาลัยขอนแก่น และระดับปริญญาเอก สาขาวิชาสรีรวิทยาทางการแพทย์ จากคณะแพทยศาสตร์ มหาวิทยาลัยขอนแก่น ด้วยทุนโครงการปริญญาเอกกาญจนาภิเษก(คปก.) โดยได้ทำวิทยานิพนธ์ ในหัวข้อ **“ผลของโปรตีนไฮโดรไลเสทจากรำข้าวและกรดเฟอรูลิกต่อการป้องกันการเปลี่ยนแปลงโครงสร้างและการทำงานของหลอดเลือดในหนูแรทที่ได้รับอาหารคาร์โบไฮเดรทและไขมันสูง”** และได้รายงานเข้าปฏิบัติงานแล้วเมื่อวันที่ 15 พฤษภาคม 2560 ที่ผ่านมา